வாங்கு நீர் மகரவேலை வந்து உடன் வளைந்ததென்ன, ஓங்கு மைம் முகத்தின் தானையுள் பொலிந்திடுவான், வெற்றி ஓங்கிய குவவுத் திண் தோள் வினதன் என்று உரைக்கும் வெய்யோன்.	27-3 'அன்னவன் தனக்கு வாமத்து ஐம்பது கோடி யூகம் தன்னை வந்து இடையில் சுற்ற, தட வரை என்ன நிற்பான், கொல் நவில் குலிசத்து அண்ணல் கொதித்து எதிர்கொடுக்குமேனும், வென்னிடக் குமைக்கும் வேகதெரிசி என்று உரைக்கும் வீரன்.	27-4 'பிளக்கும் மன்பதையும், நாகர் பிலனையும்; கிளக்கும் வேரோடு